- Vi tåler en fest i ny og ne. Men det vi opplevde i fadderuken var ekstremt

- Det føles ikke bra å bli presset ut av sin egen bydel

PSV kan stille med fersk spiss til RBK-møtet: – Han vet hvordan man scorer mål

Mia (17) dropper klassefester til fordel for idretten: – Det har vært noen kjipe prioriteringer

Vi synes synd på alle dere som er avhengig av oss, men dette er den eneste måten vi kan si at nok er nok!

Norge må samarbeide med svenskene. Det må skytes langt flere ulv og bjørn

Vi vil ikke hisse til kamp, men sterkt oppfordre til at teknologi får sin plass

Et svekket, men slagkraftig og seiglivet IS vekker ny uro

Vi vil ikke hisse til kamp, men sterkt oppfordre til at teknologi får sin plass

Saken oppdateres.

Tidligere denne uken ble NTNU-studentene møtt med nazisymbol på tavla i bønnerommet og karikaturtegning av profeten på en notistavle. Samtidig skal flere eksemplarer av Koranen ha blitt stjålet og flere gjenstander ødelagt.

– Vi ser svært alvorlig på denne saken. Dette er veldig bekymringsfullt, og det er uakseptabelt at det skjer i universitets lokaler, sier generalsekretær Mehtab Afsar i Islamsk Råd Norge (IRN) til adressa.no.

Vet du noe om denne saken? Kontakt oss på webred@adresseavisen.no.

Etterforskes

Muslimer i Trondheim reagerer sterkt på saken, og varslet tidligere denne uken politiet.

– Dette er uakseptabelt. Bønnerommet på universitet er et symbol på det norske samfunnets toleranse. Vi reagerer sterkt på dette. De som ser på muslimer som terrorister eller som uttrykker hat mot oss, bør i stedet gå i dialog med oss, sier generalsekretær i Muslim Society i Trondheim, Ismail Mohamed Muhyadin.

Saken etterforskes nå av trondheimspolitiet.

– Jeg kan bekrefte at det er anmeldt at noen har tatt seg inn i bønnerommet på NTNU. Det har skjedd kveld eller natt til tirsdag, sier kriminalvaktleder Gunn Grandell ved Sentrum politistasjon i Trondheim til adressa.no.

Politiet foretok åstedsundersøkelser i bønnerommet tirsdag ettermiddag.

– Det er noen rasistiske ytringer som er skrevet på tusjtavlen i rommet. To eksemplarer av Koranen er også borte. Vi har sikret spor og saken etterforskes på vanlig måte, sier Grandell.

Det er foreløpig ingen mistenkte i saken.

Møter NTNU-ledelsen

Mehtab Afsar har vært i kontakt med NTNU-ledelsen, og kommer i neste uke til Trondheim for å møte dem om saken.

– Det er ikke ledelsen som er ansvarlig for dette, dette er en politisak. Vi i IRN har lenge sett islamofobiske holdninger i samfunnet. Dette må myndighetene ta på alvor, sier han.

Prorektor Berit Kjeldstad ved NTNU bekrefter at de vil møte Afsar neste uke. Hun sier at NTNU-ledelsen har møtt studentene og at de også reagerer på hærverket og at det ble tegnet et hakekors på tavlen.

– Vi er like opprørte som studentene over at slike handlinger kan skje. Det er sjikane, og vi støtter dem i at det er uakseptabel atferd, sier Kjelstad til adressa.no.

Prorektoren sier de nå er i dialog med studentene om låsing av bønnerommet, som hittil har vært åpen etter studentenes ønske. Hovedbygget på NTNU er åpent til klokken 20 hver kveld.

Trist stemning

Fagleder for byggsikring ved NTNU, Marit Grønning-Moe, ble hentet av studentene til bønnerommet da hærverket ble oppdaget tirsdag. Der så hun et hakekors tegnet over arabisk skrift på tavla. På bønneteppet var det et fuktig skoavtrykk.

– Studentene var litt sjokkerte. Stemningen var trykket og trist. Det kan jeg forstå da dette er en krenkelse av deres arena, sier hun.

– Virker målrettet

Leder av Antirasistisk senter, Kari Helene Partapuoli, sier det er positivt at NTNU-ledelsen tar saken på alvor og ikke avfeier det som guttestreker.

– Det er viktig for samfunnet og skolen å sende et tydelig budskap mot dette. Tagging av hakekors er ikke uvanlig. Men at det skjer i et bønnerom hvor man også henger opp en karikaturtegning virker som en ganske målrettet handling, sier hun.